ລັດ​ຖະ​ບານ ລາວ ຄາດ​ວ່າ ສະ​ພາບ​ ການ​ດຳ​ເນີນ ​ທ​ຸ​ລະ​ກິດ​ໃນ ລາວ ຈະດີ​ຂຶ້ນ​ໃນ​ປີ 2020
ສະ​ພາບ​ການ​ລົງ​ທຶນ ​ຂອງ​ຕ່າງ​ປະ​ເທດ ​ໃນ ລາວ ຍັງ​ບໍ່​ດີ​ຂຶ້ນ ໂດຍ​ເຫັນ​ໄດ້​ຈາກ ​ໃນ​ຊ່ວງ 6 ເດືອນ ​ຕົ້ນ​ປີ 2019.
ລັດຖະບານ ລາວ ຄາດຫວັງວ່າສະພາບແວດລ້ອມຂອງການດຳເນີນທຸລະກິດໃນ ລາວ ຈະຖືກຈັດອັນດັບທີ່ດີຂຶ້ນໃນປີ 2020 ດ້ວຍການເພີ່ມປະສິດທິພາບໃນການປະຕິບັດ ງານຂອງພະນັກງານລັດເປັນສຳຄັນ ທ່ານ ສຸພັນ ແກ້ວມີໄຊ ລັດຖະມົນຕີວ່າການກະຊວງແຜນການ ແລະການລົງທຶນ ຖະແຫຼງຢືນຢັນວ່າ ການຍົກລະດັບປະສິດທິພາບໃນການປະຕິບັດໜ້າທີ່ຂອງພະນັກ ງານລັດໃຫ້ສູງຂຶ້ນ ຄືເປົ້າໝາຍທີ່ສຳຄັນທີ່ລັດຖະບານ ລາວ ຈະຈັດຕັ້ງປະຕິບັດໃຫ້ ໄດ້ຢ່າງເປັນຮູບປະທຳໃນປີ 2019 ນີ້ໂດຍຄາດຫວັງວ່າຈະເຮັດໃຫ້ສະພາບແວດລ້ອມ ຂອງການດຳເນີນທຸລະກິດໃນ ລາວ ໄດ້ຮັບການຈັດອັນດັບດີຂຶ້ນໃນປີ 2020 ອັນທີ່ ຈະສົ່ງຜົນດີຕໍ່ການດຶງດູດເອົາການລົງທຶນຈາກຕ່າງປະເທດໃຫ້ເຂົ້າມາໃນ ລາວ ໄດ້ເພີ່ມຂຶ້ນໃນປີຕໍ່ໄປ ດັ່ງທີ່ທ່ານ ສຸພັນ ໄດ້ໃຫ້ການຢືນຢັນວ່າ ທາງດ້ານເຈົ້າໜ້າທີ່ຂັ້ນສູງຂອງທະນາຄານພັດທະນາເອເຊຍ (ADB) ປະຈຳລາວ ຢືນຢັນວ່າສະພາບການລົງທຶນຂອງຕ່າງປະເທດໃນ ລາວ ຍັງບໍ່ດີຂຶ້ນ ໂດຍເຫັນໄດ້ ຈາກໃນຊ່ວງ 6 ເດືອນຕົ້ນປີ 2019 ມີການລົງທຶນຈາກຕ່າງປະເທດເຂົ້າມາໃນ ລາວ 1,266 ໂຄງການຄິດເປັນມູນຄ່າລວມ 3,644 ລ້ານໂດລາ ແຕ່ກໍມີການນຳເງິນທຶນຕົວ ຈິງເຂົ້າມາໃນ ລາວ ພຽງ 1,091 ລ້ານໂດລາ ຫຼືຄິດເປັນ 30 ເປີເຊັນເທົ່ານັ້ນຂອງທຶນ ຈົດທະບຽນທັງໝົດ ທັງຍັງຄິດເປັນພຽງ 40 ເປີເຊັນຂອງແຜນການຕະຫຼອດປີ 2019 ນີ້ອີກດ້ວຍ ສ່ວນທ່ານນາງ ຄຳຈັນ ພົມແສງສະຫວັນ ຮອງປະທານສູນກາງແນວ ລາວ ສ້າງຊາດ ຖະແຫຼງຢືນຢັນວ່າ ສະພາບໂດຍລວມຂອງພາກທຸລະກິດເອກະຊົນ ລາວ ໃນປີ 2018 ຜ່ານມາຖືເປັນສະພາບການທີ່ບໍ່ດີຕໍ່ເສດຖະກິດຂອງ ລາວ ເພາະວ່າມີຫົວໜ່ວຍທຸລະ ກິດເອກະຊົນຈຳນວນບໍ່ນ້ອຍທີ່ຕ້ອງປະສົບບັນຫາຂາດທຶນ ໂດຍສະເພາະແມ່ນຫົວ ໜ່ວຍທຸລະກິດຂະໜາດນ້ອຍ ແລະ ຂະໜາດກາງ (SME) ທີ່ກູ້ຢືມເງິນຈາກທະນາ ຄານນັ້ນຖືເປັນພາກສ່ວນທີ່ໄດ້ຮັບຜົນກະທົບຫຼາຍທີ່ສຸດທີ່ມີສາເຫດມາຈາກຄວາມບໍ່ ໂປ່ງໃສໃນການປະຕິບັດໜ້າທີ່ຂອງພະນັກງານລັດເປັນສຳຄັນ ດັ່ງທີ່ທ່ານນາງ ຄຳຈັນ ຢືນຢັນວ່າ ສ່ວນເຈົ້າໜ້າທີ່ຂອງທະນາຄານໂລກປະຈຳ ລາວ ຢືນຢັນວ່າ ທະນາຄານໂລກໄດ້ໃຫ້ ການຊ່ວຍເຫຼືອເພື່ອການພັດທະນາ SMEs ໃນລາວ ຄິດເປັນມູນຄ່າລວມ 20 ລ້ານ ໂດລາໃນຊ່ວງປີ 2014-2019 ໃນນີ້ເປັນການຊ່ວຍເຫຼືອດ້ານເທັກນິກ 10 ລ້ານໂດ ລາ ແລະ ເງິນສຳລັບໃຫ້ SMEs ກູ້ຢືມມູນຄ່າ 10 ລ້ານໂດລາ ຊຶ່ງປາກົດວ່າຈົນເຖິງ ປັດຈຸບັນໄດ້ມີການປ່ອຍເງິນກູ້ໃຫ້ SMEs ພຽງ 42 ລາຍທີ່ຄິດເປັນມູນຄ່າລວມພຽງ 4 ລ້ານ 4 ແສນໂດລາເທົ່ານັ້ນ ທັງນີ້ກໍເນື່ອງຈາກການຈັດຕັ້ງປະຕິບັດທີ່ຊັກຊ້າໃນ ພາກລັດຖະບານ ລາວ ເອງ ອີງຕາມລາຍງານຂອງສູນສະຖິຕິແຫ່ງຊາດ ລາວ ລະບຸວ່າ ການສຳຫຼວດທີ່ກ່ຽວກັບ ການຜະລິດສິນຄ້າ ແລະ ບໍລິການຂອງບັນດາຫົວໜ່ວຍທຸລະກິດ 124,830 ລາຍທົ່ວ ປະເທດ ລາວ ພົບວ່າ 94 ເປີເຊັນ ເປັນຫົວໜ່ວຍທຸລະກິດທີ່ຜະລິດສິນຄ້າ ແລະ ບໍລິ ການເພື່ອຕອບສະໜອງການບໍລິໂພກໃນປະເທດເປັນດ້ານຫຼັກ ແລະ ມີພຽງ 630 ລາຍຫຼື 0 5 ເປີເຊັນເທົ່ານັ້ນທີ່ນັ້ນໜັກການຜະລິດສິນຄ້າເພື່ອສົ່ງອອກ, ສ່ວນ 1,700 ກວ່າລາຍຫຼື 1 4 ເປີເຊັນທີ່ເນັ້ນທັງການຜະລິດເພື່ອສົ່ງອອກ ແລະ ຕອບສະໜອງ ພາຍໃນປະເທດ ໂດຍໃນປັດຈຸບັນມີ SMEs ໃນ ລາວ ພຽງ 119 ລາຍເທົ່ານັ້ນ ທີ່ ໄດ້ຮັບກາໝາຍນຶ່ງເມືອງ-ນຶ່ງຜະລິດຕະພັນ (ODOP) ທີ່ຕ່າງຊາດຍອມຮັບວ່າເປັນ ສິນຄ້າ ລາວ ທີ່ມີຄຸນນະພາບໄດ້ມາດຕະຖານສາກົນ